**Program**

Veseli smo, da se program Zdravje v vrtcu širi, na kar kaže dejstvo, da ga radi vključujete v svoje delo in otroke vzgajate za zdrav način življenja. Vsako leto je število v program vključenih vrtcev večje.

**Pogoji za sodelovanje v programu:**

1.      Vrtec med svoje prioritete postavi **zavezanost h krepitvi in ohranjanju zdravja.**

2.      Do **31. 10.** nam pošljite izpolnjen obrazec za prijavo (glej OBRAZCI). Po navedenem datumu prijava za tekoče šolsko leto ni več mogoča.

3.     Do **31. 7.** nam pošljite **poročilo**. Poročilo je sestavljeno iz treh delov (glej OBRAZCI).

Koordinator programa v vrtcu naj zbere vsa poročila posameznih timov in jih **skupaj z Excelovim poročilom** pošlje na naslov ria.jagodic@nijz.si . V kolikor je dokument prevelik ga pošljite na zgoščenki na naslov Ria Jagodic, Nacionalni inštitut za javno zdravje (NIJZ) OE Ljubljana, Zaloška cesta 29, 1000 Ljubljana ali v več delih po elektronski pošti. Prosimo vas, da dokumentov ne pošilja vsak/a vzgojitelj/ica posebej, temveč koordinator skupaj za celoten vrtec. Le v tem primeru prejme koordinator potrdilo, da je koordiniral program v vrtcu.

**Obrazec Potrdilo ravnatelja** pošljite istočasno kot poročila, a **obvezno z navadno pošto, skeniranega ali po faxu**, ker mora dokument vsebovati podpis ravnatelja in žig vrtca.

4.      Preden otrok zapusti vrtec (pred vstopom v šolo) si mora ogledati tri lutkovne filme ZZV Ljubljana: **Ostal bom zdrav, Dobili bomo dojenčka in Čiste roke za zdrave otroke.** Filme si lahko ogledajo v istem letu ali v dveh letih. Ob filmih priporočamo izvedbo spremljajočih aktivnosti vezanih na vsebino. Nekaj primerov lahko najdete v zavihku PRIMERI DOBRE PRAKSE.

5.      **Udeležba na izobraževanju**, ki ga pripravljamo v okviru programa Zdravje v vrtcu na NIJZ OE Ljubljana dvakrat letno:

Vsak/a vzgojitelj/ica ali pomočnik/ica, ki želi **potrdilo o napredovanju v nazive**, se mora udeležiti **vsaj enega izobraževanja** v okviru programa (jesenskega ali pomladanskega).

Vzgojitelj/ica oz. pomočnik/ica, ki se ni udeležil/a izobraževanja, je pa sodeloval/a v programu in ob koncu šolskega leta izpolnil/a poročilo prejme **potrdilo o sodelovanju v programu**.

Če želi vrtec dobiti potrdilo, da je sodeloval v programu Zdravje v vrtcu, se mora vsakega izobraževanja **(jesenskega in pomladanskega)** udeležiti vsaj en strokovni delavec vrtca in informacije z izobraževanja posredovati sodelavcem, ki sodelujejo v programu, a se izobraževanja niso mogli udeležiti..

**Jesensko izobraževanje** bo **18., 20. in 25. novembra 2014 ob 9:00 in 14:00 v Ljubljani.** Vsebina bo na vseh šestih ponovitvah enaka, zato naj se posameznik udeleži le enega. Vabilo z dnevnim redom in prijavnico vam bomo poslali v začetku novembra. Pred tem prijava na izobraževanje ni mogoča.

**Pomladansko izobraževanje** bo **17., 19. in 24. marca 2015 ob 9:00 in 14:00.** Vsebina bo na vseh šestih ponovitvah enaka, zato naj se posameznik udeleži le enega. Vabilo z dnevnim redom in prijavnico vam bomo poslali v začetku marca. Pred tem prijava na izobraževanje ni mogoča. V kolikor bo v pomladanskem terminu sprememba lokacije ene ali dveh ponovitev vas bomo o tem pravočasno obvestili

6.      **Lutkovne filme** lahko naročite (tudi, če vaš vrtec ni vključen v program) na elektronskem naslovu ria.jagodic@nijz.si. Cena enega DVD-ja je 8,76 EUR. Cena vključuje DDV in poštnino.

**Potrdila o sodelovanju**

**Vrtec** - na podlagi izpolnjenih  kriterijev prejme **potrdilo o sodelovanju** v programu.

**Vzgojitelj/ice** **in pomočniki/ce**, ki bodo izpolnili/e pogoje programabodo ob koncu šolskega leta prejeli/e **potrdilo za napredovanje v nazive** za dve točki.

**Vzgojitelji/ce in pomočniki/ce**, ki so izpolnili/e zahteve programa, niso pa se udeležili/e predvidenega izobraževanja, bodo dobili/e **potrdilo o sodelovanju** v programu.

**Koordinator programa dobi potrdilo, da je koordiniral program, če ob zaključku šolskega leta na navedeni naslov pravočasno pošlje popolna zbrana poročila vseh sodelujočih vzgojiteljev/ic vrtca in poročilo koordinatorja (v Excelu).**

**Nalepke in zastave**

Če vrtec izpolnjuje kriterije programa, prejme ob koncu šolskega leta **nalepke o sodelovanju v programu** za vsako sodelujočo enoto.

Vrtci imajo na lastne stroške **možnost nabave zastav z logotipom programa**. Za naročilo zastave poskrbi vrtec sam. Zastave izdeluje podjetje

SIGNUM d.o.o.; Grenc 20; SI-4220 Škofja Loka

Tel: +386 4 5139310

Fax: +386 4 5139311

Mobil: +386 41 621357

E-mail: info@signum.si

Navedene so cene za 1 kos brez DDV:

Velikost

70 X 140 cm             22,80 €

75 X 150 cm             26,10 €

100 X 200 cm           38,80 €

100 X 300 cm           55,30 €

Na vse navedene cene imate 10% popusta, četudi gre za majhno količino.

Rok izdelave:  po dogovoru.

Rok plačila: 30 dni od dobave.

Pri pošiljanju po pošti (GLS) obračunajo tudi poštnino.